
1.  Juvenis  viginti  quatuor  annos  natus,  cui  est 
pondus  67470  grammatdn,  proceritas  1 . 684  metron, 
consumit  proteini  95  . 580,  pinguaminis  130  . 380, 
amyli  421  . 977,  aquae  fontanae  1752  . 827  grammata. 
Quum  post  nychthemero  integrum  nec  adauctum  nec 
diminutum  sit  pondus,  quaeritur,  quemadmodum  alimenta 
in  hujus  hominis  corpore  mutata  sint  usque  eo,  donec 
perfectum  inter  assumta  et  expensa  adsit  aequilibrium? 

2.  Baroscopium  indicat  hacce  in  urbe  aeris  pres- 
sionem 756  millimetron,  thermometron  caloris  intensio- 
nem 18°  C.  Aer  vapore  aquoso  non  satiatus  est. 

3.  Quum  aqua  fontana  0 . 5~  residui  fixi  reddat, 
aquae  proinde  solummodo  1744  . 063  gr.  ingesta  sunt. 
Summa  igitur  alimentorum  2392  gr.  Inter  horum  to- 
tiusque  corporis  pondus  ratio  est  = 1 : 28  . 206. 
Deinde  pabulum  aquae  gestat  72  . 912g.  Si  proteini 
aeram  ponas  1,  alimenta  talem  ad  proportionem  consti- 
tuta sunt:  proteinium  1,  pinguamen  1 . 364,  amylum 
4 . 415,  aqua  18  . 247.  Analysi  vero  nutrimentorum 
elementari  instituta,  hosce  numeros  obtinemus:  protei- 

nium  continet  (secundum  novissimas  analyses)  grammata 
51  . 933  C.,  6 . 805  H.,  14  . 726  N.,  21  . 615  0.; 
pinguamen  grammata  103  C.,  14 . 844  H.,  12  . 495  0.; 
amylum  grammata  186.725  C.,  28.154  H.,  207.099  0. 

4.  Pondus  totius  hominis  specificum,  si  compare- 
tur cum  aquae  pondere,  aequatur  1.066.  Valentin. 
Aestus  interiorum  corporis  partium  est  37° 5 C.  Anima 
per  horae  sexagesimam  sedecies  ducitur.  Quetelet. 
Eodem  tempore  ictuum  cordis  repetitio  est  71,  Quete- 
let. Quorum  igitur  mutua  ratio  est  = 1 : 1 . 4375. 
Tubus  digestorius  quinquiplicata  circiter  totius  corporis 
longitudine  gaudet,  si  exceperis  pharyngem  cum  oeso- 
phago. Quum  me  numeris  fulserim,  quos  K rause  re- 
tulit, singularum  partium  in  hoc  homine  sequentes  lon- 
gitudines inveni.  Pharyngis  0.14314  m.,  oesophagi 
0. 28628  m.,  ventriculi  0.37048  m.,  duodeni  0,31996  m., 
jejuni  2.42496  m.,  ilei  3.63744  m.,  coeci  0.06736 m., 
coli  1.39772  m.,  recti  0.20208  m.  Juvenis  illius  vi- 
gilia durat  per  nychthemeron  16  horas,  somnus  8 horas. 

5.  Cavum  oris.  Quum  alimenta  oris  temperiei 
(37°  1976  J.  Davy,  Berger  sub  lingua)  cedant,  in 
exaequanda  differentia  huic  caloris  quantulumcunque  de- 
trahitur, illis  adjicitur. 

6.  Alimenta  spissiora  in  cavo  oris  retenta,  aucto- 
ribus musculis  masticatoriis , quorum  energia  secundum 
antiquiores  indagationes  aequatur  100000  gr. , per  den- 
tes incisores  perpendiculariter  dividuntur,  per  angulares, 
tanquam  per  cuneos,  diffinduntur,  per  molares  contun- 


7 


duntur  et  commoluntur.  Inter  eqxog  odovrojv  repetitis 
vicibus  per  linguam  componuntur.  Inter  linguam  et  pa- 
latum durum  molliora  subliduntur,  inter  linguam,  dentes 
et  palatum  imperfecte  conglobantur , linguae  ope  protru- 
duntur. E contrario  fluida,  attenuato  aere,  aspirantur, 
excavata  lingua,  sorbentur. 

7.  Eodem  tempore  muci  et  salivae  conjugio  com- 
miscentur. Salivae  quotidie  375  gr.  secernuntur  (H  al- 
ie r).  Cujus  reactio,  tempore  praesertim  manducationis, 
est  alkalina,  ut  tradunt  C.  G.  Mitscherlich,  Fr. 
Arnold,  pondus  specificum  1.0074  (1.0043  Valen- 
tin),  si  medium  teneam  inter  aeras,  quas  C.  G.  Mit- 
scherlich constituit.  Aquae  continet  99§,  residui  1§, 
in  quo  cineris  reperitur  0,22§,  organicarum  igitur  mate- 
riarum (ptyalini?)  0,78§.  Muci  et  salivae  conjugium 
excellit  virtute,  qua  aerem  excipiunt  suisque  in  bullis 
recludunt  (Eberle,  J.  Liebig). 

8.  Hisce  liquoribus  cibus  diluitur  additisque  insu- 
per et  aere  et  fermento,  colores  et  odores  extenuantur 

% 

et  aequiparantur.  Saliva  nonnullas  partes,  prae  ceteris 
salinas,  de  pabulo  solvendo  extrahit.  Quo  facto  psy- 
chica locum  habet  metamorphosis  alimentorum  $ quorum 
gustu  percipiuntur,  qualiacunque  soluta  sint.  Qui  idem 
sensus  directam  ad  normam  quod  attinet  gradum  solu- 
tionis adaugetur,  quod  spectat  ad  tempus  affectionis  de- 
primitur. Adde,  quod  mucus  et  saliva  lubricent  ali- 
menta. 

9.  Isthmus  faucium  et  pharynx.  Bolus  et  com- 

pressione  et  spatii  natura  conformatus  uno  impetu, 
cui  praesidet  arbitrium  non  plane  liberum  , propellitur. 
Transeundo,  quum  tonsillarum  mucum  deterserit,  laevi 
indusio  obvolutus  est. 

10.  Oesophagus.  Fibrarum  muscularium  (quarum 
simplices  striatis  junctae  sunt  in  tertia  parte  oesophagi 
superiore,  in  reliquo  nil  nisi  simplices  reperiuntur) 
circulares  canalem  supra  bolum  coarctant,  longitudinales 
alterna  utris  spatia  vellicatione  abbreviant,  super  bolum 
adducunt.  Quo  motu  peristaltico  glandulae  constringun- 
tur, quarum  plurimae  extrorsum  trans  tunicam  muscula- 
rem extenduntur  (Th.  Bischoff),  ut  perexigua  tantum 
muci  copia  suppeditetur. 

11.  Aquae  alimentorumque  differentiate  quid  jam 
in  ore,  pharynge  et  oesophago  resorberi,  late  patet. 

12.  Ventriculus.  Huc  advecta  est  alimentorum 
originalis  moles,  cui  addere  licet  salivam,  mucum  oris, 
pharyngis , oesophagi , aerem , simul  cum  illis  glutitum, 
demtis  vero  et  fluidis  hic  hactenus  resorptis  et  jactura, 
quae  in  viarum  diverticulis  facta  est. 

13.  Quum  ventriculi  temperatura  sit  3T°7  C., 
partis  pyloricae  38°12  C. , exaequatio  subintrat  caloris 
cum  alimentis  frigidiusculis,  praesertim  cum  aqua.  Ipso 
digestionis  actu  ventriculus  incalescit. 

14.  Fibrae  vero  musculares  (simplices)  eum  ad 
modum  agunt,  ut  cardia  coarctetur,  pylorus  alternis  vi- 
cibus recludatur,  aperiatur,  contractiones  sacci  coeci  vel- 
licationes secundum  curvaturam  magnam  subsequantur, 

quae  a contractionibus  secundum  curvaturam  parvam 
excipiuntur.  Eandem  ad  normam  motio  continuatur. 
Partes  igitur  periphericae  ciboriorum  ita  compelluntur, 
ut  tanquam  circa  ventriculi  curvam  rotentur.  Quarum 
rotationum  plasticam  praebent  imaginem  globi  illi  e 
pilis  contorti,  qui  in  ruminantium  et  equorum  stoma- 
chis inveniuntur.  Quae  satis  emollita  sunt,  perpetim 
destringuntur , deinde  per  pylorum  expelluntur.  Cibo- 
rum in  ventriculo  remora  tres  amplectitur  horas  (Beau- 
mont,  Sennebier  et  Gosse). 

15.  Affunditur  succus  gastricus,  humor  fere  limpi- 
dus, submucosus,  a membrana  ventriculi  pituitosa  glan- 
dulisque pepsinicis  secretus,  in  quo  granula,  cellularum 
nucleoli,  immo  cellulae  dispersim  natantia  conspiciuntur. 
Cujus  reactio  digestionis  tempestate  est  acidula,  pondus 
specificum  1.005  Silliman.  Aquae  continet  98. 781§, 
Berzelius,  residui  1.269§,  chloretorum  in  aqua  so- 
lubilium 0.310-  (media  proportionalis  e duobus  exami- 
nibus Prout),  acidi  hydrochlorici  (acetici,  organici? 
Hiinefeld)  0 . 050§  Prout,  aliquantulum  pepsinii 
(Schwann,  Wasmann),  quod  est  substantia,  ut 
diastasis,  in  metamorphosi  versabunda  J.  Liebig. 

16.  Aqua  succi  gastrici,  salivae,  ingestorum  kalia 
et  salia  extrahuntur  nec  minus  albuminium,  quod  adest, 
fluidum,  amylique  coctilis  portio.  Quum  Lehmann 
nuperrime  observarit,  amylum  saepenumero  in  fermen- 
tationem  pituitosam  abire,  simulae  corpora  proteinica  et 
pinguia  aquae  juncta  sint,  mistura  calore  43 . 75— 50°  C# 

digeratur,  atmosphaerae  non  eatenus  pateat  aditus,  ut 
fermentatio  acetica  subintret:  haud  dubie  in  ventriculo 
amyli  pars  in  amylum  solubile  et  acidum  galacticum  ver- 
titur. Acido  libero,  quo  succus  gastricus  excellit,  alkali 
liberum  liquorum  oris  neutrum  redditur,  amyli  fermenta- 
tio coercetur,  nubeculae  microlyticae  in  albuminio  fluido 
creantur,  corpora  proteinica  concreta  ex  parte  dissolvun- 
tur. Quem  ad  finem  chloreta  quoque  multum  conferunt 
Lehmann.  Prae  ceteris  vero  pepsinium,  fermenti  in- 
star, horum  corporum  solutionem,  juvante  calore,  acce- 
lerat atque  perficit. 

17.  Segmentorum  albuminicorum  anguli  primordio 
magis  diaphani  evadunt,  in  albido -griseum  abeunt,  ob- 
tunduntur quasi  et  corroduntur,  denique  ab  externis  ad 
internas  partes  versus  dissolvuntur.  Et  tela  cellulosa  et 
fibrae  musculares  limpidiores  et  perlucidiores  fiunt,  ita 
ut  tela  obvolutoria,  fibrae  granulatae  seu  induentes  cla- 
rius discernantur.  Tela  cellulosa  celerius  fibra  muscu- 
lari dissolvitur. 

18.  Chymus  in  colorem  cinereum  abit,  odorem 
acidulum  redolet.  Acidi  liberi  aliquid,  quod  per  1§  Kali 
carbonici  satiatur  (C.  H.  Schultz)  = circiter  1.  6§ 
acidi  hydrochlorici,  continet.  Simul  cum  massis  spissio- 
ribus, quae  centrum  tenent,  fluidorum  et  seinifluidorum 
copia  major  in  oculis  est.  Corporum  proteinicorum  magna 
pars  non  potius  detegitur.  Pinguedo  guttularum  olei 
instar  dispersa,  sevum , quod  calore  ventriculi  non  colli- 

cuit,  immutatum  est.  Magna  pars  granorum  amyli  dispa- 
ruit. 

19.  Aquae  maxima  pars  jam  in  ventriculo  sanguini 
affunditur.  Albuminium  fluidum  aqua  solutum  nec  non 
salium  alkalinorum  major  pars  vasis  ventriculi  lacteis  ex- 
cipitur. Acida  vero  et  solutiones  acidae,  ut  albuminii 
coagulati,  fibrinae,  caseini,  affinitate  erga  sauguinem  ex- 
cellunt, quo  accipiuntur. 

20.  Duodenum,  jejunum,  ileum.  Propellitur  in 
intestina  tenuia  chymus , qui  hisce  praecipue  componitur 
partibus:  aquae  ingestae  quantum  superest,  qua  soluta 
sunt  salia  et  kalia,  amyli  coctilis  et  albuminii  fluidi  ali- 
quid, corporum  proteinicorum  coagulatorum  pars,  tantum 
amyli,  quantum  in  ventriculo  in  amylum  solubile  et  aci- 
dum galacticum  mutatum  est;  corporibus  proteinicis  coa- 
gulatis necdum  solutis;  pinguedine  subtiliter  dispersa 
vel  emulsa,  ex  parte  in  sapones  conversa;  sevo,  quod 
calore  37°5  C.  non  colliquit,  integro;  granulis  amyli 
intactis. 

21.  Motus  est  peristalticus.  Alternant  enim  in- 
testina coarctationes,  dilatationes,  constrictiones,  relaxatio- 
nes, collapsus,  intumescentias.  Plicae  cum  villis  fibra- 
rum longitudinalium  contractione  eriguntur , circularium 
incurvantur  et  componuntur.  Quum  plicae  et  in  parte 
transversa  superiore  duodeni  et  in  inferiore  ilei  deficiant, 
in  parte  vero  transversa  inferiore  duodeni  nec  non  in 
jejuno  longissimae  altis  sim  aeque  sint;  retardatur  motus, 
qui  in  parte  transversa  superiore  duodeni  satis  celer  fuit, 

in  ejus  parte  descendente,  retardaturque  magis  magisque 
in  parte  transversa  inferiore  et  in  jejuno;  tunc  in' ileo 
denuo  incitatur.  Retinentur  cibi  in  intestino  tenufjper 
sex  horas. 

22.  Admiscetur  cibis  in  parte  duodeni  descendente 
et  bilis  et  succus  pancreaticus,  per  totum  vero  intestinum 
succus  entericus , motu  praesertim  peristaltico  expressus. 
Eadem  tempestate,  qua  fibrae  circulares  partis  duodeni 
descendentis  coarctantur,  nec  bilis,  nec  saliva  pancreatica 
evadere  potest;  quum  vero  contractio  cesserit  relaxationi, 
utrumque  secretum  libere  profluat,  massas  chymicus  se- 
quatur, easdem  prope  inferiorem  duodeni  curvaturum  at- 
tingat necesse  est.  Nova  hujus  partis  contractione  cir- 
culari facta,  utrumque  fluidum  (et  bilis  cum  succo  pan- 
creatico et  chymus)  non  solum  propellitur,  sed  etiam 
alterum  cum  alterutro  condepsitur.  Qua  de  causa  inve- 
nimus bilem  intra  mucum  tenaciorem  atque  chymum  gut- 
tatim  dispersam  et  emulsionis  instar  divisam. 

23.  Bilem  duplicem  circiter  chyli  copiam  efficere 
traditur  (C.  H.  Schult z).  Pondus  specificum  est  1 .026, 
reactio  subalkalina.  Aquae  continet  90  . 20§,  residui 
9.80§,  cineris  1.10§  Thenar  d,  in  quo  conjugiorum  quae 
natron  gerunt  0 . 98§  Thenard,  phosphatis  calcariae 
0 . 12§  Thenard.  Materiae  constituentes  principales 
sunt  bilinium  et  cholepyrrhinium,  quorum  summa  est 
5§  Berzelius,  mucus,  pinguedinis  saponatae  parva  co- 
pia. Bilinium  variis  in  casibus  in  taurinium,  ammonia- 
cum  duoque  acida  resinaeformia , acidum  dico  fellinicum 

et  cholinicum,  vertitur.  Cholepyrrhinium , quod  est  pig- 
mentum, in  solutione  kali  vel  natri  kaustici,  arrepto  oxy- 
genio,  ex  flavo  in  viridem  colorem  traducitur.  Quum 
per  acida  praecipitetur,  in  biliverdinium  abit,  aliud  pig- 
mentum, cui  omnes  chlorophylli  virtutes  contingunt.  Et 
bilinium  et  salia  fellinica  et  cholinica  alkalina  et  tauri- 
nium  aqua  solvuntur,  proinde  resorbilia  sunt.  Sapones 
vero  acidi  fellinici  et  cholinici  per  acidum  carbonicum 
forte  occurrens  facile  decomponuntur. 

24.  Bilis  chymi  acidum  neutrum  reddit.  Corpora 
quaevis  proteinica  coagulata  in  albumen  fluidum  vertun- 
tur (Hunef  el  d,  Scherer,  ? Valentin).  Pinguedo 
fluida  ex  parte  in  corpuscula  adiposa,  quae  parietum  su- 
perficiei adhaerent,  transformatur.  Altera  pars  connu- 
bium  facit  cum  ammoniaco  per  bilinii  decompositionem 
expedito,  ut  sapo  solubilis,  vel  qui  certe  immisceri  pot- 
est bili  aliisque  fluidis,  oriatur. 

25.  Succi  pancreatici  copia,  quae  concoctionis  ne- 
gotio adaugetur,  ignota  est.  Reactio  est  paullulum  al- 
kalina inter  digestionem  (May  er,  Magendie,  L e uret 
et  Lassaigne,  Hiinefeld  et  Pudon.)  Aquae  con- 
tinet 93 . 80§,  residui  6 . 20g,  cineris  0 . 51§,  albuminii 
2 . 99§ . Praeter  chymi  dilutionem  ad  amyli  solutionem 
forte  confert,  et  interdum  ejus  metamorphosin  (in  pin- 
guedinem C.  H.  Schultz)  perficere  potest.  Va- 
lentin. 

26.  Succus  entericus  secernitur  et  membrana  mu- 
cosa et  glandulis  Brunnianis,  Li eb erkiihnianis, 

Peyerianis.  Quae  secreta  procul  dubio  inter  se  dif- 
ferunt, diversitatis  autem  ratio  nondum  aperta  est.  Co- 
lor flavescens,  reactio  in  superiore  intestini  tenuis  parte 
est  acida  (Tiedemann  et  G mei  in),  deorsum  versus 
minuitur,  in  inferiore  parte  subalkalescentia  observatur 
(Valentin).  Acidum  confert  ad  satiandum  alkali  libe- 
rum succo  pancreatico  proprium , ad  praecipitandum  et 
mucum  et  biliverdinium  de  felleis  materiis.  Nec  minus 
simul  cum  membranae  mucosae  organica  prole  (pepsinio?) 
solutioni  coagulatorum  corporum  proteinicorum  et  amyli 
fermentationi  inservit. 

27.  Et  succus  entericus  et  pancreaticus  et  bilis 
conjunctim  amyli  metamorphosin  in  pinguedinem  efficere 
valent.  C.  H.  Schultz. 

28.  Gasis,  quae  in  intestino  tenui  reperiuntur  (se- 
cundum volumen  acidi  carbonici  25% , H.  8 . 4§ , N,  66  . 
6§-  Magendie  et  Chevreul)  efficitur,  ipsam  massam 
chylicam  fermentescere.  Hisce  gasis  felleae  praesertim 
materiae  afficiuntur,  et,  ut  supra  retuli,  commutantur. 

29.  Intestini  contentum  coloris  est  primum  albidi, 
deinde  flavescentis,  tunc  flavi,  denique  flavo- viridescen- 
tis; consistendae  liquidae,  tunc  tenacis;  reactionis  pri- 
mum acidae  (ab  acido  acetico?  Tiedemann  et  G me- 
li n,  Valentin),  deinde  neutrius.  Continet  aquam,  coa- 
gulatorum corporum  proteinicorum  solutorum,  albuminii 
fluidi  aliquid;  copiolam  materiei  caseinoidis,  quae  coctione 
non  praecipitatur,  verumtamen  acido  acetico,  (dc  succo 
pancreatico  profluentem);  materiem  peculiarem,  quae  nec 

acidis,  nec  salibus  praecipitatur , in  qua  chlorum  et  ra- 
rissime bichloretum  hydrargyri  colorem  rosaceum  cient 
(Tiedemann  et  Gmelin,  procul  dubio  e saliva  pan- 
creatica natam).  Adde  pinguedinem  magis  minusve  sub- 
tiliter dispersam,  et  e cibis  et  e bili  originem  ducentem, 
partim  in  saponum  formam  redactam,  corpuscula  adiposa 
intestinorum  parietibus  adhaerentia , sevum  integrum. 
Grana  amylacea  integra  occurrunt  in  superiore  parte  in- 
testini, deinde,  quae  amyli  decompositione  producta  sunt: 
amylum  solubile,  gummi,  saccharum,  alkohol,  acidum 
aceticum.  Porro  carbonata  alkalium  simul  cum  aliis  sa- 
libus, quorum  nonnulla  crystalliculos  composuere.  Tunc 
substantiae  felleae  et  solutae  et  acidis  praecipitatae.  Sin- 
gulae chyli  portiones  pigmento  flavo  aequabiliter  imbu- 
tae sunt,  in  aliis  corpuscula  minora  et  majora  flavescen- 
tia, deinde  plasmata  brunei  coloris  et  voluminis  valde 
diversi  inveniuntur.  Valentin.  Hic  et  illic  mucores 
fermentatorii  obviam  veniunt.  Remak. 

30.  Quum  resorptio  potissimum  villorum  ope  per- 
agatur, in  parte  transversa  superiore  duodeni  majores 
et  humiliores  plicae  irregulares  villosae  existant,  in  in- 
feriore duodeni  parte  et  in  jejuno  villi  longissimi,  latis- 
simi et  creberrimi  sint,  eorundemque  conditiones  in  ileo 
imminuantur,  necesse  est,  in  parte  transversa  duodeni 
superiore  resorptio  magna  sit,  in  ejusdem  parte  inferiore 
et  in  jejuno  culmen  attingat,  in  ileo  denuo  delabatur. 
Quaenam  materiae  magis  a vasis  lacteis,  quaenam  a san- 
guineis attrahantur,  jam  in  ventriculo  descripsi.  Quod 

attinet  ad  pinguia,  quae  vasis  lacteis  potissimum  exci- 
piuntur, non  intelligendum , quomodo  parietem  intestina- 
lem, albumine  imbutum,  pertranseant,  nisi  in  sapones 
transformata  sint. 

31.  Gasa  permutantur  secundum  legem  diffusionis 
(Graham),  respectu  quidem  ejus  rei  habito,  quod  san- 
guini summa  affinitas  cum  oxygenio  sit,  paries  intesti- 
nalis hydrogenio  impenetrabilis  esse  videatur. 

32.  Intestinum  coecum  cum  processu  vermiformi. 
Peregrinatur  in  coecum  aquae  aliquid;  corporum  pro- 
teinicorum nondum  solutorum  copiola;  sevum;  pinguedi- 
nis paullulum;  bilis  particula  per  acida  praecipitata  (mi- 
nor quam  totius  bilis  1§  J.  Liebig);  maxima  pars  re- 
sinae felleae,  quae  synallagma  est  acidi  fellinici  et  cho- 
linici. 

33.  Valvula  Bauhini  modo  patet,  si  materiae  ex 
ileo  in  coecum  migrent,  sin  contrarie  vergant,  clauditur 
tanta  cum  energia,  ut  coecum  potius  dirumpatur,  ac  re- 
troitus  permittatur.  0’Beirne.  Idem  valet  de  corpo- 
ribus aeriformibus.  In  ipso  coeco  et  processu  vermiformi 
cibi,  ut  in  ventriculo,  iterum  circulari  et  secundum  pa- 
rietum decursum  rotari  videntur. 

34.  A membrana  pituitosa  et  glandulis  (solitariis 
et  folliculis  tubuliformibus)  succus  entericus  acidus  hocce 
in  intestino  secernitur.  Krause.  Rudera  ciborum  no- 
vae extractioni  subjunguntur  (Tiedemann  et  Gme- 
lin,  C.  H.  Schultz).  Corpora  proteinica  coagulata  ad- 
huc reliqua , quae  per  fermentationem  in  intestino  tenui 

et  digestionem  prolongatam  in  calore  37°  5 C.  marcuere, 
solvuntur:  id  quod  et  acidum  liberum  et  organicae  par- 
tes succi  enterici,  et  bilis  praecipitata  vel  non  praecipi- 
tata vel  iterum  resoluta,  quamdiu  fluidum  non  reddatur 
neutrum,  egregie  juvant.  Substantiae  proteinicae  ad  ra- 
tionem inversam  consolidationis  suae  subiguntur.  Stein- 
hauser. 

35.  Puls  coecalis  reactionem  monstrat  acidulam. 
Inest  albuminis  aliquid  et  materiae  osmazomati  sic  dicto 
et  salivinio  similis.  Major  invenitur  crystalli  culorum  nu- 
merus. Massulae  flavae  sat  frequentes;  crebriora  vero 
et  distinctius  ac  in  intestino  tenui  circumscripta  plasmata 
brunnea.  Puls  usque  quaque  fuscior  reddita  est.  In  qua 
undique  occurrunt  particulae  subteretes,  oblongae,  ad 
formam  rosidae  expressae,  irregulares.  Valentin. 

36.  M agendi  e et  Chevreul  haecce  gasa  inve- 
nerunt in  coeco:  secundum  volumen  acidi  carbonici  12  . 
5§,  hydrocarbonici  12.5,  H.  7 . 5§,  N.  67 . 5§.  Hy- 
drogenii  scilicet  et  nitrogenii  fere  eadem  copia,  quam  in 
intestino  tenui  adest:  quantum  acidi  carbonici  evanuerit, 
tantum  hydrocarbonici  accessit.  Contentum  coecale  sub- 
stantiarum instar,  quae  perpauco  aere  afflante  larga  sub 
aqua  putrescunt,  gas  suum  hydro  carboni  cum  mittit. 

37.  Colon  et  flexura  sigmoidea.  Motus  peristalti- 
cus  retardatur  tam  ob  auctam  glebarum  spissitatem,  quam 
ob  impedimenta  e plicis  sigmoideis,  in  quarum  locula- 
menta massae  imprimuntur,  tanquam  infunduntur.  Libera 
vero  partium  mobilitas  incrementum  capit,  quippe  quae 

minima  sit  in  colo  ascendente,  major  in  transverso,  ma- 
xima in  descendente.  Mobilitas  denique  flexurae  sigmoi- 
deae aequiparanda  est  intestino  tenui. 

38.  Glandulae  coli  (solitariae  et  tubuliformes)  cum 
membrana  mucosa  pituitam  secernunt  tenacem,  quae  li- 
berum alkali  prodit  et  materiam  peculiarem  odoriferam 
gestare  videtur. 

39.  Massae  primum  spissiusculae , pulposae,  magis 
magisque  siccescunt,  arescunt  et  continuata  aquae  re- 
sorptione et  aestus  effectu.  Foetor  creatur  decomposi- 
tione  secretorum  reliquis  cibariorum  admistorum,  aqua  af- 
fluente. Substantia  odorifera  membranae  coli  mucosae 
adhaerens  massis  impertitur,  in  quibus  quasi  per  accu- 
mulationem condensatur.  Massae,  initio  fusco -flavae, 
paullatim  flavo  - bruneae , bruneae  fiunt.  Odor  stercora- 
rius peculiaris  majorem  intensionem  adipiscitur.  Deni- 
que firmiores  glebae  formantur.  Metamorphoses  vero 
peculiares,  quae  colore  et  odore  manifestantur,  potissi- 
mum e mutationibus  materiarum  fellearum  originem  du- 
cunt. 

40.  Ceteris  accedit  gas  hydrosulfuricuin  in  hoc  in- 
testino. Acidum  carbonicum  directa  proportione  auge- 
tur, quod  de  gase  hydrocarbonico  negandum  est.  Unde 
colligi  potest,  faeces  materiarum  instar,  quae  pauca  sub 
aqua  vel  in  atmosphaera  ipsa  decomponuntur,  acidum 
suum  carbonicum  mittere.  Valenti n. 

41.  Rectum.  Calor  recti  est  38°OI  C.,  si  medium 
teneam  inter  J.  Hunter,  Berger,  Berger  et  Mou- 

noir.  Formam  praebet  satis  aequabiliter  utricularem, 
minoris  quidem  quam  cetera  intestina  voluminis.  Mucus 
hic  secretus  tenax  est,  parvaque  copia  ab  excrementis 
detergetur,  quae  lubrica  reddit. 

42.  Quum  recti  irritatio  dejectionis  opportunitatem 
indicaverit,  rectum  repetito  impetu  aperturam  analem 
versus  projicitur,  deinde  iterum  recedit.  Hac  in  causa 
auxilium  ferunt  et  contractio  diaphragmatis  et  intractio 
musculorum  abdominis  simul  cum  coercito  motu  respira- 
torio. Sphincter  ani  externus  sponte  aperitur.  Quo- 
cunque impetu  massae  faecalis  portio  propellitur,  actione 
sphincterum  ani  post  quemque  actum  tanquam  forcipe 
avellitur,  quo  facto  prodicit.  Quum  vero  per  annulum 
aperturae  analis  pressa  sit,  formam  accepit  farciminis. 
Sphincter  ani  externus  transitus  tempestate  relaxatus 
est.  Quum  vero  fibrae  intestini  recti  relaxentur,  contra- 
huntur et  sphincter  ani  externus  et  elevator  ani  simul 
cum  coccygeo  et  transversis  perinaei ; qui  anum  claudunt, 
rectum  depressum  ad  priorem  locum  attollunt  et  simul- 
tanea  elevatione  ossis  coccygis,  quod  retroflexum  fuit, 
ad  coarctandam  aperturam  pelvis  inferiorem  conferunt. 
En  antagonismus  inter  fibras  musculares  simplices  et  striis 
transversis  instructas. 

43.  In  intestino  recto  majore  etiam  in  gradu,  quam 
in  colo , acidum  carbonicum  expeditur.  Praeter  hoc  in 
gasis  efflatis  adsunt  gas  hydrocarbonicum , nitrogenium, 
hydrogenium,  gas  hydrosulfuricum  (hydrophosphoricum, 
oxydum  carbonici?). 

44.  Per  anum  hocce  in  homine  200  gr.  dejiciuu- 
tur  spatio  diurno.  Quae  quum  aquae  continent  75§  = 
150  gr.,  in  residuo,  si  analjsin  elementarem  instituamus, 
C.  22.620  gr.;  H.  3.440  gr.;  N.  1.211  gr.;  0.  16. 
149  gr.  reperiuntur.  Respectu  vero  habito  ad  partes 
constituentes  occurrunt  (B  e r z e 1 i u s exigua  cum  de- 
flexione) aquae  (75§)  150  gr.,  bilis  (0.9§)  1.8  gr., 
albuminii  (0 . 9§)  1.8  gr. , materiae  extractivae  (2 . 7§) 
5.4  gr.,  salium  (1.2§)  2.4  gr. , residuorum  pabuli  in- 
solubilium (7§)  14  gr.,  muci,  reliquiarum  fellearum  alia- 
rumque  substantiarum , quae  in  intestinis  accesserunt 
(12. 3§)  24.6  gr. 

45.  Transitio  in  vasa.  Quae  transeunt  in  vasa, 
fluida  sunt  vel  stillativa  vel  gasoidea.  Quod  attinet  ad 
celeritatem  endosmoticam , qua  penetrant  per  membranam 
vasorum  undique  clausam,  tanta  est,  ut  definiri  nequeat. 
Valent  in.  In  corpore  vivo  admodum  augetur  et  calore 
proprio,  et  aequabili  capillarium  humectatione,  et  ner- 
vorum irritatione,  quum  electricitate  endosmosis  mirabi- 
liter acceleretur,  Foder  a. 

46.  Gasa  penetrant  per  membranas  animales  secun- 
dum diffusionis  legem , quae  audit : pari  sub  pressione 
volumina  gasorum  per  membranam  animalem  permutato- 
rum inversam  proportionem  servant,  quam  radices  qua- 
dratae densitatis  gasorum.  Graham.  Quae  quidem 
lex  in  homine  et  vita  membranarum  propria  et  peculiari 
sanguinis  oxygenii  desiderio  emendatur. 

47.  Sanguinis  majorem  residui  copiam  (27  — 16§ 


21 


Denis),  majorem  albalescentiam,  motum  celeriorem  quam 
chylus  offert.  Qua  de  causa  illi  aquae  major  copia  af- 
funditur, contra  substantiae  spissiores  eduntur.  Huic 
processui  motus  sanguiuis  celerior  favet,  quippe  quovis 
temporis  momento  aquae  pars  cum  parte  sanguinis  non- 
dum diluta  in  contactum  venit.  Quum  succus  gastricus, 
quantumcunque  materiarum  resolverit , vix  unquam  san- 
guine spissior  fiat , semper  continuata  secretione  dilua- 
tur, necesse  est,  magna  hujus  solutionis  copia  jam  in 
ventriculo  resorbeatur.  Idem  valet  de  intestini  tenuis 
contento.  Immo  contenta  colica,  quae  adhuc  75§  aquae 
gerunt,  sanguini  quid  impertiri  possunt.  Acida  et  solu- 
tiones acidae  a sanguine  potissimum  arripiuntur.  Salium 
vero  alkalinorum  et  terraneorum,  albuminii  et  pinguedi- 
nis, quantum  solutum  sit,  postremo  omnium  solutionum 
magis  concentratarum  majore  in  gradu  chylus  lucrum 
facit. 

48.  Metamorphosis  in  vasis  perfecta.  In  chylo, 
qui  primum  est  albus,  emulsioni  similis,  pinguedine  et 
albuminio  scatens,  initio  guttulae  pinguaminis  et  singula 
corpuscula,  quae  dicunt  chylica,  apparent.  Quum  per 
glandulas  mesentericas  manaverit,  colorem  flavescentem, 
corpusculorum  majorem  copiam  prae  se  fert.  Granula 
innatantia,  primum  nuda,  deinde  bullis  obducuntur,  quae 
secundum  Aschersoni  hymenogeniam  contactu  et  al- 
buminis et  pinguedinis  gignuntur.  Globuli,  primum  ro- 
tundi, postremo  adplanantur,  ut  in  ductus  thoracici  men 
struo  singuli  appareant  globulis  sanguinis  penitus  aequa- 

les.  At  vero  haematomades  in  liene  nasci,  nt  opinatus 
est  Hewson,  recte  dubitandum. 

49.  Perpetim  in  radices  vasorum  lacteorum  humor 
aquosus  e capillaribus  juxta  positis  secernitur.  Semper 
locum  habet  permutatio  inter  chyli  et  sanguinis  materias. 
Jam  antea  quidem,  praesertim  vero  in  glandulis  fibrina 
de  sanguine  attrahitur,  albuminium  redditur.  Quod  po- 
tissimum agitur  gangliis  sanguineo- vasculosis  (liene  et 
renibus  succenturiatis),  ubi  chylus  permagna  cum  sangui- 
nis copia  in  contactum  veniat,  cum  fibrina  haematinii 
quid  accipiat.  Corpuscula  sua  membranulis  jam  obducta, 
quae  oxygenium  absorbent,  contrahendo  retinent,  in  hisce 
organis  etiam  tanquam  per  bronchia  respirant.  C.  H. 
Schultz.  Ideo  in  ductu  thoracico  chylus  est  rubicun- 
dulus, bullulae,  globulorum  sanguinis  instar,  respirationis 
stimulo  planiores  factae  sunt. 

50.  Quocirca  eum  ad  modum  in  chylo  progreditur 
metamorphosis,  ut  ejus  monades  multiplicentur,  organi- 
sationem  magis  magisque  perfectam  capiant,  menstruo 
albuminis  quid  detractetur,  pinguedo  dispareat,  fibrina  et 
rubrica  augeantur.  Invenerant  in  equi  chylo  e ductu 
thoracico  hausto  aquae  admodum  96§  (90.48-  Re  es), 
fibrinae  0.42§,  albuminii  3 . 74§  T ie  demann  et  Gme- 
lin.  Absorbere  potuit  ejusdem  chyli  volumen  unum  se- 
cundum eosdem  auctores  trihorio  0.625  vol.  0.,  et  0. 
688  vol.  acidi  carbonici,  N.  nihil.  Examine  elementari 
instituto,  Macaire  et  Marcet  de  chylo  ductus  thora- 
cici retulere:  C.  55§,  H.  6.6§,  N.  11§,  0.  26. 3§. 

51.  Chyli  in  vasis  motio,  plurimum  gravitatis  di- 
rectioni contraria,  hisce  efficitur  momentis.  Quamvis  al- 
titudo adscensoria  contenti  liquidi  eadem  proportione  di- 
minuatur, qua  tubulorum  diametros  major  fit,  tamen  quum 
summa  luminum  minorum  vasorum  lacteorum  amplior  sit 
ductu  thoracico,  fluidum  majore  gradu  adscendere  oportet, 
quanto  plus  in  vasa  lymphatica  resorbeatur.  Tunc  motu 
intestinorum  peristaltico  vasa  constringuntur,  chylus  ex- 
primitur. Poisseuille.  Plurimum  agunt  ipsi  parietes 
vasorum  contractiles,  qui  contentum  propter  clausam  va- 
sorum periphericorum  naturam  solummodo  centrum  ver- 
sus promovere  possunt.  Huic  negotio  opem  ferunt  va- 
sorum ventilamentula  marsupioidea  et  columnae  fluidae 
divisione  et  propriis  contractiunculis.  Dilatationes  parie- 
tum sacciformes,  quae,  vasis  repletis,  inter  valvularum 
insertiones  observantur,  et  chylum  abundantem  excipiunt, 
et  pressionem  fundum  versus  valvularum  secundum  no- 
tas leges  physicas  minuunt.  Fluminis  celeritas  in  glan- 
dulis (mesentericis)  impeditur,  quum  tubuli  secundarii, 
quorum  capacitas  major  est  vase  intrante,  et  hanc  ob 
causam  et  propter  angustiorem  contortamque  naturam 
contra  impulsum  repugnent.  Quare,  consumta  vi  pres- 
siva , chyli  e glandula  effluentis  celeritas  non  eodem 
gradu  augetur,  quo  alveus  coarctatur. 

52.  Sanguinis  pondus  specificum  in  corpore  vivo, 
si  ejus  temperies  sit  37°5  €.,  aequalis  est  1.047223965 
(Valent in  secundum  Lenz  et  Muncke).  Sanguis 
vero  arteriosus  calidior  esse  videtur  sanguine  venoso 

differentia  0°.84  — 1°.01  C.  Sanguinis  calor  admo- 
dum augetur  digestionis  negotio*  Haematini  continet 
circiter  11 — 12§,  fibrinae  0.21-,  albuminii  6.5— 6. 9§, 
praeter  alia  pigmentum  alterum,  quod  Sanson  et  F r. 
Simon  descripserunt:  haemophaeinium.  De  gasis,  quae 
sanguine  circumferuntur,  haecce  Magnus  tradidit.  Ex- 
primere contigit  ex  uno  volumine  sanguinis  equi  venosi 
0.011  - 0.015  vol.  0.,  vituli  0.007  - 0.012  O., 
sanguinis  equi  venosi  0.008  — 0.011  N. , arteriosi 
0.008  — 0.011  N.,  sanguinis  vituli  venosi  0.003  — 
0.008  N.,  arteriosi  0.013  — 0.024  N.,  sanguinis  equi 
venosi  0.043  — 0.073  acidi  carbonici,  arteriosi  0.056 
~ 0.083  acidi  carbonici,  sanguinis  vituli  venosi  0.043 
— 0.066  acidi  carbonici,  arteriosi  0.064  — 0.076 
acidi  carbonici. 

53.  Sanguis  componitur  plasmate  (liquore  sangui- 
nis J.  Mueller)  et  globulis,  quos,  quum  entelechiae 
sint,  monades  cum  J.  C.  May  er  appellaverim.  Constat 
haematomonas  e membrana  contractili,  pigmento  et  gase 
inclusis,  nucleo:  secundum  Iluenefeld,  ut  ova,  ex 

amnio,  vitello,  albumine,  nucleolo  cum  chalazis.  Semper 
in  eodem  sanguine  monades  diversiformes , juvenes  scili- 
cet et  decrepitae,  conveniunt.  In  pulmonibus  praeser- 
tim (sed  aliis  quoque  locis)  oxygenium  a monade  reci- 
pitur, membranae  contractione  coercetur,  cujus  ope, 
adusto  nucleo,  rubrica  cum  acido  carbonico  formatur. 
Tunc,  agente  acido  carbonico,  pigmentum  obfuscatur. 
Praeterea  in  vasis  capillaribus  acidum  carbonicum  ex  de- 

compositis  organorum  particulis  formatur  et  absorbetur. 
In  venoso  sanguine  monades  fusciores  sunt,  attamen  ir- 
ritabilitatem servarunt  et  assumto  oxygenio  in  colorem 
rubrum  iterum  abeunt.  Sanguini  vero  melanoso,  quo 
vena  portarum  scatet,  insunt  monades  decrepitae,  sene- 
ctute confectae,  quae  oxygenio  nec  amplius  rubent  nec 
irritantur,  pigmento  squalide  nigricante  et  pondere  ex- 
cellunt. 

54.  In  pulmonibus,  quidquid  Reich  reclamet, 
oxygenium  sanguine  excipitur,  acidum  carbonicum  red- 
ditur (Lavoisier).  Pressura  hydrostatica  et  inspirato- 
ria  et  exspiratoria  in  liocce  homine  est  lO^yin  hydrar- 
gyri  (secundum  pneumatometron  Valentin  etBrun- 
n er).  Aer  constat  pondo  e 23. 001 § 0.,  76.999§  N. 
secundum  analyses  novissimas.  Nitrogenii  nihil  in  san- 
guinem recipitur.  Oxygenium  vero  atmosphaerae  et  san- 
guinis acidum  carbonicum  stricte  ad  legem  diffusionis 
permutantur,  ita  ut  pro  uno  grammate  missi  acidi  car- 
bonici,  quod  continet  0.  0.7273  gr.  excipiantur  0. 
0.8516  gr.  Idem  processus  floret  in  tota  cuticulae  su- 
perficie. 

55.  Respiratio  auctore  J.  Liebig,  cui  assentitur 
Huenefeld,  ita  explicatur.  Inest  sanguini  venoso  fer- 
rum carbonicum  oxydulatum,  quod,  quum  facillime  de- 
componatur,  emisso  acido  carbonico  et  recepto  oxygenio 
in  pulmonibus  iterum  in  ferrum  oxydatum  commutatur. 
Si  sequamur  C.  II.  Schultz,  respiratio  solummodo 
haematomonadum  contractilitate  perficitur.  Maximam  de- 

monstrant  energiam  respiratoriam,  quae  magnis  nucleis 
gaudent.  Oxy  genium  quidem  primum  plasmati  imperti- 
tur; ex  hoc  per  monades  arripitur  (Nasse).  Quae 
quum  oxygenio  irritatae  contrahantur,  inclusum  expel- 
lunt acidum  carbonicum. 

56.  Non  solum  sanguis  respirat,  sed  omnia  organa 
sanguinis  ope  respiratione  tanquam  placentari  gaudent. 
Prevost  et  D urnas  injectionibus  in  vasa  demonstra- 
runt, monadibus  magis  quam  plasmate  vitam  excitari. 
Monas  oxygenium  suum  demittit  in  plasma,  a quo  per- 
mutatur idem  cum  acido  carbonico  liquoris  parenchyma- 
tici  nervorum,  musculorum,  reliquorum  organorum. 
Nasse. 

57.  Plasma  in  venis  plus  quam  in  arteriis,  in  vena 
portarum  plurimum  aquae  continet.  Ad  aquae  vero  pro- 
portionem hisce  fluidis  plus  minus  ve  pigmenti  solutum 
est.  Plasma  per  endosmosin  et  exosmosin  organorum 
particulas  detritas  sorbet,  liquorem  nutricium  in  paren- 
chyma transsudat.  Singuli  quidem  ramuli  capillares  ad 
singulos  elementorum  textilium  manipulos  pertinent. 
Quemadmodum  telae  hocce  ex  fluido  vel  blastemate  ger- 
minent et  renoventur,  fugit  nos,  id  solum  tenentes,  pri- 
marias formas  esse  granulum  (Purkinje  et  V alen- 
ti n)  atque  cellulam  (Schwann). 

58.  Nonnullas  materias  excretorias  in  plasmate 
esse  praeformatas,  vix  dubitandum  est.  Quorum  gravis- 
simae sunt  bilinium,  quo,  ut  C.  H.  Schultz  affirmat, 
haematomonades  decrepitae  in  vena  portarum  celerrime 

solvuntur  (Huenefeld),  et  urea,  quae  renibus  excer- 
nitur. Renum  superficies,  qua  lotium  evaporat,  circiter 
sexies  magnitudinem  superficiei  cuticulae  externae,  quae 
eadem  est  14.5  □'  superat.  Lotii  copia  per  nychthe- 
meron  excreta  aequat  1268  gr.  (Hali er,  Prout,  Le- 
canu).  In  hac  secundum  Valent  in  contenta  sunt: 
aquae  1199.326  gr. , ureae  (2.210§)  28.022  gr, 
(28.0525  Lecanu),  acidi  urici  (0.96§)  1.217  gr. 

59.  Quavis  systole  cordis  e singulo  quoque  ven- 
triculo 167.4  gr.  sanguinis  exprimuntur,  quae  inter  dia- 
stolen  iterum  affluunt.  Si  numerus  cordis  revolutionum 
per  horae  sexagesimam  est  71,  per  sexagesimam  23770.8 
gr.  sanguinis  cor  pertranseunt.  Summa  vero  sanguinis 
est  circiter  0.22222  ponderis  corporis  (Valent in),  in 
hocce  igitur  homine  admodum  14993.2  gr.  Universa 
itaque  sanguinis  massa  corpus  percurrit  inter  37.844 
horae  sexagesimas.  Alimenta,  si  demas,  quae  alvo  de- 
jecta sunt,  sanguini  circiter  0.146  ponderis  sui  por- 
rexerunt. 

60.  Haecce  sunt  principalia  momenta  metamorpho- 
seos  motoriae,  quam  suscipit  sanguis  in  vasis.  Propor- 
tio inter  molem  muscularem  ventriculi  cordis  dextri  et 
sinistri  stricte  est  1 : 2.  Resistentiae  igitur  per  totam 
circulationem  superandae  tertia  pars  ad  circulationem 
pulmonalem  pertinet.  Vis  muscularis  atrii  dextri  et  atrii 
sinistri,  inter  se  proportionem  habent  = \/Y  : \ZY ; 
energia  muscularis  cujusque  auriculae  et  atrii,  cui  ad- 
haeret = 1 : 6 Valentin. 


28 


61.  Pressura  hydrostatica  media  systoles  tempore, 
qua  sanguis  effunditur  e ventriculo  sinistro  ==:  157my^  hy- 
drargyri  (in  haemodynamometro  Poisseuille),  eadem 
est  in  omnibus  majoribus  arteriis,  cum  frictio  paene 
nulla  sit.  Ventriculi  dextri  pressio  hydrostatica  igi- 
tur = 78.5"^.  Pressio  hydrodynamica  seu  absoluta 
ventriculi  sinistri  = quinquagesimae  fere  parti  ponderis 
totius  corporis  = 1349,4  gr;  ventriculi  dextri  = cen- 
tesimae parti  = 674.7  gr.  Valent  in.  Inter  diasto- 
len  ventriculi  sinistri  pressura  sanguinis  hydrodynamica, 
praesertim  e resultantibus  parietibus  arteriarum  elasticis 


profecticia  — circiter  1220.5  gr 


1 

55.281 


ponderis 


totius  corporis. 

62.  Pressura,  qua  columna  sanguinis  in  arteriis 
promovetur,  aequalis  est  originali  energiae  contractoriae 
ventriculi,  cui  detrahere  debes  resistentiam  ex  ipsius  co- 
lumnae inertia  redundantem , addere  momentum  ex  pa- 
rietibus arteriarum  elasticis.  In  singulis  arteriis  vires 
pressoriae  absolutae  seu  hydrodynamicae  proportionatae 
sunt,  ut  vasorum  quadrata  radiorum.  Altitudines  resi- 
stentiae fluidorum  per  fistulas  fluentium  inversam  pro- 
portionem habent,  uti  quadrata  diametrorum,  et  dire- 
ctam, ut  longitudines  fistularum.  Hoc  in  arteriis  mani- 
festum fit,  quum  inter  latidudines  et  longitudines  diffe- 
rentia accreverit.  Curvaturae  atque  anguli  vasorum 
(bricoles)  et  fluminis  celeritatem  et  pressuram,  hydrody- 
namicam  minuunt. 

63.  Pressura  centrifugalis  sanguinis  arteriosi  ex- 
spiratione fere  cum  quindecim  a parte  primariae  quanti- 
tatis pressoriae  hydrostaticae  acceleratur  = 10 hy- 
drargyri ; inter  exspirationem  igitur  pressura  hydrosta- 
tica  sanguinis  arteriosi  = 167  mfm* 

64  Inter  cordis  systolen,  sanguine  irruente,  arte- 
riae volumen  extenditur,  inter  diastolen  coarctatur.  Coef- 
ficientem  statuit  expansionis  in  carotide  P ois  s e u i 11  e vo- 
luminis 2V5  Valentin  voluminis  5r5,  luminis  Hac 

de  extensione  plus  ad  longitudinis  quam  ad  latitudinis 
incrementa  referendum  est. 

65.  Arteriis  peculiaris  quoque  est  contractilitas, 
quae  quasi  regulatrix  motui  in  singulis  vasorum  truncis 
et  manipulis  praesidet.  Arteriarum  paries  e tela  con- 
tractili  et  elastica  contextus  est  (ligamentulis  seu  cingil- 
lis transversis  Henle)  iliaque  introrsum,  haec  extror- 
sum  praevalet.  Capillaria  versus  externa  strata  potius, 
quam  interna  tolluntur. 

66.  In  capillaribus  duo  praesertim  momenta  flumen 
impediunt:  alvei  dico  dilatationem  ex  majore  subtilissi- 
marum fistularum  numero,  et  adauctam  frictionem.  Quod 
utrumque  momentum  inversam  servat  proportionem  ut 
diametri  singulorum  capillarium.  Deinde  per  contractiles 
quoque  fibras,  quae  in  capillaribus  praevalent,  motus  tur- 
batur. 

67.  Motus  igitur  redditur  continuus.  Quum  vero 
resistentiae,  quibus  flumen  occurrit,  proportionatae  sint 
ut  quadrata  celeritatum  (Eytelwein),  in  iis  praesertim 

vasis  capillaribus,  ubi  sanguis  adaucta  cum  celeritate  ir- 
ruerit, stratum,  quod  dicunt  immobile  seu  lineare  crea- 
tur. In  hoc  se  conferre  solent  corpuscula  sanguinis, 
quibus  nomen  est  lymphatica  (haematomades  tanquam  ex- 
haustae nutritionis  negotio?).  Quum  autem  monades  in 
flumine  centrali  vasorum  capillarium  (ranae)  per  3 . 5 
centimetra  moveantur,  in  strato  lineari  tantummodo  per 
0.2016  centimetra  prorepunt  quavis  horae  sexagesima 
(E.  H.  et  Ed.  Web  er).  Retia  quidem  capillarium  sub- 
tilissima semper  brevi  intervallo  iterum  majoribus  vasis 
inosculantur,  quo  fit,  ut  sanguinis  molecula  per  paucas 
tantum  horae  secundas  tardissime  fluat.  Celeritas  vero, 
qua  sanguis  effluit  e capillaribus,  calore  corporis  pecu- 
liari stimuletur  necesse  est.  Girard. 

68.  In  venis  pressio  ventricularis  per  capillaria 
hebetata  est,  alveus  major  quam  arteriarum,  praeterea 
venae  dilatari  queunt.  Quibus  de  causis  motus  retarda- 
tur. Pressura  media  centripetalis  in  venis  est  15  — 
85”/m  hydrargyri  (Magendie,  Valent  in).  Accedit 
pressura  exspiratoria  centrifugalis , quae  quidem  per  ve- 
narum valvulas  in  centripetalem  vertitur,  74.285 
pressio  aspiratoria  67  . 142 mfm  (Magendie,  Pois- 
seuille).  Si  harum  aerarum  mediam  elegeris  propor- 
tionalem, summam  pressurae  hydrostaticae  in  venis  in- 
venies fere  Inter  systolen  motus  retardatur, 

diastoles  tempore  acceleratur  propter  cordis  aspirationem. 
Cujus  oscillationis  magnitudo  est  16 mfm.  Coarctatio  lu- 

minis  venarum  (jugularis  externae)  tempore  inspirationis 
fuit  circiter  tTq,  totius  voluminis  y1*  V alenti  n. 

69.  Venae  non  tanta  elasticitate , sed  majore  con- 
tractilitate  gaudent  quam  arteriae.  In  venis  cavis  prope 
atria  contractio  quaedam  rhythmica  observata  est  (J. 
Mueller,  Alison).  Hic  fibrae  musculares  supra  so- 
lita membranarum  elementa  posita  sunt. 

70.  Sanguis  venae  portarum,  e viscerum  et  intesti- 
norum capillaribus  profecticius,  novum  systema  capillare 
in  hepate  percurrit.  Quo  quum  pervenerit  lassatus,  re- 
centem impetum  ab  admisto  sanguine  arteriae  hepaticae 
accipit.  Praeterea  propter  cordis  propinquitatem , quum 
sanguinis  unda  diastoles  momento  in  atrium  irruperit,  e 
vestigio  venae  hepaticae  aspirantur;  per  hasce  capillaria 
quoque  hepatis  impelluntur. 

71.  Postremo,  ut  succincte  disseram,  codicem 
acceptum  et  expensum  scribere  liceat.  Per  nychtherae- 
ron  nostro  ab  homine  pulmonum  ope  remota  sunt 
298.8  gr.  C.,  per  cutem  14.193  gr.,  summatim 
312.993  gr.  Quae  quidem  in  forma  acidi  carbonici 
reddita  sunt,  juncta  igitur  cum  832.561  gr.  O.  Per- 
spiratione  et  pulmonum  et  cuticulae  edita  sunt  aquae 
799.550  gr.  Copia  aquae  circiter  sesquiplex,  quam  su- 
pra retuli,  lotio  excreta  est. 

72.  Per  urinae  uream  et  acidum  uricum  excreta 
sunt  6.045  gr.  C.,  1.909  gr.  H.,  13.515  gr.  N., 
7.768  gr.  0.  Additis  et  aqua  et  residui  elementis 

excrementorum,  comparataque  egestorum  omnium  cum 
ingestorum  summa  haecce  reperiuntur. 


G 

r a m ra  a t 

a. 

Accepta. 

Exp  ensa. 

Differentia. 

c. 

341.658 

341.658 

0 

H. 

49.843 

5.349 

+ 44.494 

N. 

14.726 

14.726 

0 

0. 

241.209 

856.478 

- 615.269 

uae 

1744.063 

2148.876 

- 404.813 

73.  Copia  autem  acidi  carbonici  perspirando  red- 
diti fuit  312.993  4-  832.561  = 1145.554  gr.  Oxy- 

genium  igitur  secundum  diffusionis  legem  absorptum 
est  1145.554  X 0.85163  975.588  gr.  Si  addi- 

deris, quod  supra  defecit  — 615.269  gr.,  restant 
360.319  gr.  Hydrogenii  lucrum  fuit  44.494.  Quae 

44.494  x 88.905 


requirunt  ad  combustionem 


11.095 


cir- 


citer 360  gr.  O.  Alimentorum  igitur  metamorphosi 
aquae  adhuc  formata  sunt  404.813  gr. 

74.  Coronidis  loco  adjicere  liceat  codicillum  de 
calore.  Combusta  sunt  fere  313  gr.  C.  = 0.0046  ad 
1 gr.  ponderis  corporis ; porro  fere  44.5  gr.  H=  0.00066 
ad  1 gr.  ponderis  corporis.  Combustio  unius  gramma- 
tis carbonici  uni  aquae  grammati  7226°  C.,  ejusdem 
hydrogenii  quantitatis  eidem  aquae  copiae  23400°  C. 
caloris  impertit.  Illae  ergo  quantitates  uni  aquae  gram- 
mati circiter  48.° 69  C.  communicaverint.  Quum  vero 
caloris  capacitas  humani  corporis  secundum  Crawford 

et  Kirwan  sit  0,8492,  si  comparaveris  cum  aqua, 
corpus  illo  fomite  caleret  ad  57°  5 C.  Haec  vero  aera 
nimis  magna  est.  Carbonicum  enim  et  hydrogenium, 
quae  uruntur,  non  sunt  meraca,  sed  organica  conjugia 
junxere.  In  summa  comburitur  pro  uno  ponderis  corpo- 
ris grammate  0. 0052  gr.  substantiae  organicae.  At 
1 gr.  sevi  uni  aquae  grammati  impertit  7186°  C.  et 
1 gr.  cerae  albae  9479°  C.  Ubi  primam  materiem  sup- 
ponamus, invenimus  pro  corpore  37°3672  C.,  ubi  secun- 
dam, 49°2908  C.  Restat  tunc  pro  refrigerio  quotidiano 
11°8  C.,  ut  corpus  normalem  temperaturam  37°5  C- 
conservet.  Hicce  numerus  prope  accedit  ad  istum,  quem 
Nasse  statuit  de  refrigerio  diurno  = 13°5  C. 


* 

VITA- 


Natus  sum  Fridericus  Albertus  Hoffmann, 
confessioni  evangelicae  addictus,  Nymtii  Silesiorum  d. 
octavo  ante  Calendas  Majas  a.  MDCCCXX. , patre  Fri- 
derico,  orbis  Nymtiani  physico,  matre  Guilelma  e 
gente  Kuntz,  cpios  adhuc  superstites  pietate  summa 
prosequor.  Primis  literarum  rudimentis  domi  imbutus, 
Vratislaviae  gymnasium  Fridericianum , quod  tunc  auspi- 
ciis Cl.  Kannegiesser  floruit,  frequentavi*  Maturi- 
tatis testimonio  instructus,  a.  MDCCCXXXVII.  almam 
adii  Viadrinam  tempore  verno  et  ab  I1L  Berns  tein,  t.  t. 
Rectore  magnifico,  civium  academicorum  numero  ad- 
scriptus,  apud  111.  Betschler,  t,  t.  ordinis  medicorum 
Decanum  spectatissimum,  nomen  dedi*  Ibi  Illustrissimi, 
Celeberrimi  Thilo,  Gravenhorst,  Glocker,  Gop- 
pert,  Fischer,  PohI,  Wendt,  Benedict,  Bet- 
schler, Nees  ab  Esenbeck,  Remer  praecepta  et 
^philosophi carum  et  medicarum  scientiarum  mihi  tradide- 
runt, atque  exercitationum  clinicarum  duces  et  modera- 
tores praeclarissimi  fuerunt.  A*  MDCCCXLI  domum 


redii,  patrique  carissimo  tirocinia  filii  medica  per  se- 
mestre dirigere  placuit.  A.  MDCCCXLII  hanc  in  ur- 
bem me  contuli,  ubi  ab  111.  Dieterici,  t.  t.  Rectore 
magnifico,  civium  academicorum  numero  adscriptus,  pe- 
nes 111.  Jiingken,  t.  t.  gratiosi  medicorum  ordinis 
Decanum  maxime  spectabilem,  nomen  professus  sum. 
Hic  interfui  et  praelectioni  111.  Wagner  de  medicina 
forensi  et  scholis  clinicis,  ubi  111.  Jiingken,  Schon- 
lein,  Dieffenbach,  Busch  artis  medicae  faces  mihi 
praferrent. 

Quibus  viris  omnibus  summe  venerandis  gratias  ago 
quam  maximas  semperque  habebo. 

Jamjam  vero  tentaminibus,  et  philosophico  et  me- 
dico, examineque  rigoroso  atque  medicis  nec  non  chirur- 
gicis examinibus  publicis  rite  superatis , spero  fore , ut 
hac  dissertatione  thesibusque  adnexis  palam  defensis, 
summi  in  medicina  et  chirurgia  honores  in  me  conferantur. 


THESES- 


1.  Vestimenta  sunt  alimenta. 

2.  Menstruatio  est  abortus. 

3.  Medicum  esse  est  medicinam  negare. 

4.  Ictus  cordis  sanguinis  repercussu  non  oritur. 

5.  Systema  nervorum  sympathicum  de  cerebro  - spinali 
ad  legem  progressus  profluere  nego. 


